ഇപിഎഫ് പെന്ഷന് കേസ്: സുപ്രീം കോടതിയുടെ മൂന്നംഗ ബെഞ്ചിന് വിട്ടു ദില്ലി: ഇപിഎഫ് പെഷന് കേസ് മൂന്നംഗ ബെഞ്ചിന് വിട്ട് സുപ്രീംകോടതി. കേന്ദ്ര സര്ക്കാരിന്റെയും ഇപിഎഫ്ഒടെയും എതിര്പ്പുകള് തള്ളിയാണ് തീരുമാനം. മുന് രണ്ടംഗ സുപ്രീംകോടതി വിധി കൂടി പരിശോധിക്കേണ്ട സാഹചര്യത്തിലാണ് തീരുമാനം. ജസ്റ്റിസ് യു.യു.ലളിത്, ജസ്റ്റിസ് അജയ് രസ്തോഗി എന്നിവരടങ്ങിയ ബെഞ്ചാണ് ഇപിഎഫ് പെന്ഷന് കേസിനായി മൂന്നംഗ ബെഞ്ച് രൂപീകരിക്കാനുള്ള തീരുമാനം എടുത്തത്. ശമ്ബളം എത്രയായാലും പരമാവധി ശമ്ബളം 15,000 രൂപയായി കണക്കിയാണ് നിലവില് ഇപിഎഫ് പെന്ഷന് തീരുമാനിക്കുന്നത്. അതായത് 15,000 വരെ അടിസ്ഥാന ശമ്ബളമുള്ളവര്ക്ക് അവരുടെ ശമ്ബളത്തിന് അനുസരിച്ചുള്ള പെന്ഷന് കിട്ടും. അതിന് മുകളില് ശമ്ബളമുള്ള എല്ലാവര്ക്കും 15,000 രൂപയാണ് പെന്ഷനായി കണക്കാക്കുന്ന പ്രതിമാസ ശമ്ബളം. 2018 ഒക്ടോബറില് ഇത് റദ്ദാക്കിയ കേരള ഹൈക്കോടതി എത്ര ശമ്ബളം കിട്ടുന്നോ അതിന് അനുസരിച്ചാണ് പെന്ഷന് നല്കേണ്ടതെന്ന് വിധിച്ചു. രാജ്യത്തെ തൊഴിലാളികള്ക്കും ജീവനക്കാര്ക്കും സന്തോഷം പകരുന്നതായിരുന്നു ആ തീരുമാനം. അതിനെതിരെ പ്രൊവിഡന്റ് ഫണ്ട് ഓര്ഗനൈസേഷനും തൊഴില് മന്ത്രായലവും നല്കിയ ഹര്ജികള് 2019 ഏപ്രില് മാസത്തില് സുപ്രീംകോടതി തള്ളുകയും ചെയ്തു. എന്നാല് വലിയ സാമ്ബത്തിക തകര്ച്ചയിലേക്ക് പോകുമെന്ന ചൂണ്ടിക്കാട്ടി വീണ്ടും കേന്ദ്രവും ഇപിഎഫ്ഒവും കോടതിയെ സമീപിച്ചു. ഈ സാഹചര്യത്തിലാണ് ഹൈക്കോടതി വിധി ശരിവെച്ച തീരുമാനം സുപ്രീംകോടതി പുനഃപരിശോധിക്കുന്നത്. കേരള ഹൈക്കോടതി വിധി 2016 ലെ ആര്.സി.ഗുപ്ത കേസിലെ സുപ്രീംകോടതി വിധി കൂടി കണക്കിലെടുത്തായിരുന്നു. പെന്ഷന് ഫണ്ടിലേക്ക് പണം അടക്കുമ്ബോഴുള്ള ശമ്ബള പരിധിയെ കുറിച്ചായിരുന്നു ആ വിധി. രണ്ടംഗ ബഞ്ചിന്റെ വിധിയായിരുന്നു അത്. ആ വിധി കൂടി ഇപ്പോഴത്തെ കേസില് പരിശോധിക്കേണ്ട സാഹചര്യത്തിലാണ് മൂന്നംഗ ബെഞ്ച് രൂപീകരിക്കുന്നത്. മൂന്നംഗ ബെഞ്ചിലേക്ക് കേസ് വിടാനുള്ള കോടതി തീരുമാനത്തെ ഇപിഎഫ്ഒയും കേന്ദ്രവും എതിര്ത്തെങ്കിലും ആ വാദങ്ങള് കോടതി തള്ളി. ഇപ്പോഴത്തെ രണ്ട് ജഡ്ജിമാര്ക്കൊപ്പം മൂന്നമതൊരു ജഡ്ജിയെ കൂടി ഉള്പ്പെടുത്തുന്ന കാര്യം ചീഫ് ജസ്റ്റിസാണ് തീരുമാനിക്കേണ്ടത്. ആ തീരുമാനത്തിന് ശേഷമാകും ഇന്ന് കേസിലെ തുടര് വാദം. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona